പഴയപള്ളിയും അക്കരയമ്മയും ഭക്തിയുടെ കേന്ദ്രം: കര്ദിനാള് മാര് ജോര്ജ് ആലഞ്ചേരി കാഞ്ഞിരപ്പള്ളി: കാഞ്ഞിരപ്പള്ളിയിലെ വിശ്വാസികളെയും ഇതര വിശ്വാസികളെയും സംബന്ധിച്ച് പഴയപള്ളിയും അക്കരയമ്മയും ഭക്തിയുടെ കേന്ദ്രമാണെന്ന് സീറോ മലബാര് സഭ മേജര് ആര്ച്ച് ബിഷപ് കര്ദിനാള് മാര് ജോര്ജ് ആലഞ്ചേരി. കാഞ്ഞിരപ്പള്ളി പഴയപള്ളി മേജര് ആര്ക്കി എപ്പിസ്കോപ്പല് മരിയന് തീര്ഥാടന കേന്ദ്രത്തില് എട്ടുനോമ്ബ് തിരുനാളിനോടനുബന്ധിച്ച് വിശുദ്ധ കുര്ബാന അര്പ്പിച്ച് സന്ദേശം നല്കുകയായിരുന്നു കര്ദിനാള് മാര് ജോര്ജ് ആലഞ്ചേരി. പരിശുദ്ധ അമ്മയെ മുന്നില്ക്കണ്ടും മനസില് സൂക്ഷിച്ചും വിശുദ്ധിയോടെ അമ്മയുടെ പിറവിത്തിരുനാളില് നമുക്ക് പങ്കുചേരാം. ഈ കോവിഡ് മഹാമാരിയില് നിന്ന് നമ്മളെല്ലാവരും കരകയറും. ഇതുപോലെയുള്ള പ്രതിസന്ധികളെ മനുഷ്യന് മുമ്ബും അതിജീവിച്ചിട്ടുള്ളതാണ്. അതിന് കുറവുകളെ പരിഹരിച്ചുകൊണ്ട് മറ്റുള്ളവരുടെ ജീവിതങ്ങളെ ധന്യമാക്കുന്ന ഒരു മനോഭാവം നമുക്ക് ഉണ്ടാകണമെന്നും കര്ദിനാള് പറഞ്ഞു. കത്തീഡ്രല് വികാരിയും ആര്ച്ച് പ്രീസ്റ്റുമായ ഫാ. വര്ഗീസ് പരിന്തിരിക്കല്, ഫാ. ജയിംസ് പുലിയുറുമ്ബില് എന്നിവര് സഹകാര്മികരായിരുന്നു. കോവിഡ് മാനദണ്ഡങ്ങള് പാലിച്ചാണ് തിരുനാള് കര്മങ്ങള് നടത്തുന്നത്. ഭക്തജനങ്ങള്ക്കു പള്ളിയിലെത്തി നേര്ച്ച കാഴ്ചകള് സമര്പ്പിക്കുവാനുള്ള ക്രമീകരണങ്ങള് ചെയ്തിട്ടുണ്ട്. മേഖലയിലെ ഏറ്റവും പുരാതനമായ മരിയന് തീര്ഥാടനകേന്ദ്രമായ അക്കരപ്പള്ളിയിലെ എട്ടുനോമ്ബ് തിരുനാള് ഏറെ ഭക്തിപ്രസിദ്ധമാണ്. നാടിന്റെ നാനാഭാഗത്തുനിന്നും ആയിരക്കണക്കിനു വിശ്വാസികളാണ് നോമ്ബിന്റെ എട്ടുദിവസവും അക്കരയമ്മയുടെ സന്നിധിയിലേക്ക് ഒഴുകിയെത്തിയിരുന്നത്. എന്നാല്, ഇത്തവണ കോവിഡ് നിയന്ത്രണങ്ങള് മൂലം സാമൂഹിക അകലം പാലിച്ചാണ് വിശ്വാസികള് തിരുക്കര്മങ്ങളില് പങ്കെടുത്ത് മടങ്ങുന്നത്. വീട്ടിലിരുന്നു തിരുക്കര്മങ്ങളില് പങ്കെടുക്കുന്നതിനായി അക്കരയമ്മലൈവ് എന്ന യുടൂബ് ചാനല്വഴി തത്സമയ സംപ്രേഷണവും നടക്കുന്നുണ്ട്.